वाशिम जिला

वाशिम ज़िला भारत के महाराष्ट्र राज्य का एक ज़िला है। ज़िले का मुख्यालय वाशिम है। वाशिम विदर्भ के पूर्वी क्षेत्र में स्थित है। अकोला इसके उत्तर में, अमरावती इसके उत्तर पूर्व में, हिंगोली इसके दक्षिण में, बुलढाणा इसके पश्चिम में, यवतमाल इसके पूर्व में स्थित है। पैनगंगा नदी जिले की प्रमुख नदी है। यह रिसोड की तहसील से होकर बहती है। बाद में यह वाशिम और हिंगोली जिलों की सीमा से होकर बहती है। कास नदी पैनगंगा की मुख्य सहायक नदी है। कास नदी शेलगांव राजगुरे गांव से लगभग 1 किमी दूर पैनगंगा से मिलती है। अरुणावती और उसकी सहायक नदियाँ वाशिम की तहसील से निकलती हैं और मंगरुलपीर और मानोरा तहसीलों से होकर यवतमाल जिले में बहती हैं। कटेपूर्णा नदी जिले के पहाड़ी क्षेत्रों से निकलती है और मालेगांव की तहसील से उत्तर की ओर बहती है और अकोला जिले में प्रवेश करती है। इतिहास वाशिम पहले वत्सगुल्म कहलाता था और वाकाटक की राजधानी था। वाकाटक राजाओं ने तीसरी सदी के मध्य से छठी सदी तक शासन किया था। इन्हें भी देखें वाशिम वाकाटक महाराष्ट्र महाराष्ट्र के जिले सन्दर्भ